Anadi deg tesmidegt yettak-d ugur ameqqran, acku imezdaɣ-is ur ttmeslayen ara taqbaylit, maca ayen nniḍen ahat yella wayen d-isebganen belli timnaḍin-agi tiberraniyin sant assaɣ d temnaḍt n leqbayel, aladɣa deg ismawen n twaculin neɣ n wadgen, ula d anect-agi d ugur yeḥwaǧ tifrat, dayen i aɣ-yeǧǧan ad nexdem tazrewt iwakken ad nefru tamukrist-agi wa ad nessiweḍ ad d-nsebgen aẓar n wawalen-agi ismidganen deg temnaḍt taarbawalt Lqadiriya; I wakken ad nessiweḍ ɣer tifrat n wugur-agi i d-yellan seg tmukrist, ad d-nefk kra isteqsiyen ɣef ad nsenned: - Amek d-llan yismidgen-agi n temnaḍt n Lqadiriya?